เริ่มแล้ว! BOI ใช้ 9 มาตรการส่งเสริม “การลงทุน” ปรับโครงสร้างเศรษฐกิจ
นายกรัฐมนตรีแสดงความมั่นใจต่อมาตรการส่งเสริมการลงทุนชุดใหม่ 9 มาตรการของบีโอไอ โดยเริ่มมีผลบังคับ 3 ม.ค. 66 จะเป็นเครื่องมือปรับโครงสร้างประเทศไทยระยะยาว สู่เศรษฐกิจใหม่ควบคู่ดูแลสิ่งแวดล้อมให้ยั่งยืน
นายกรัฐมนตรีแสดงความมั่นใจต่อมาตรการส่งเสริมการลงทุนชุดใหม่ 9 มาตรการของบีโอไอ โดยเริ่มมีผลบังคับ 3 ม.ค. 66 จะเป็นเครื่องมือปรับโครงสร้างประเทศไทยระยะยาว สู่เศรษฐกิจใหม่ควบคู่ดูแลสิ่งแวดล้อมให้ยั่งยืน
3 ม.ค. 2566

นางสาวไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่รัฐบาลโดยสำนักงานคณะกรรมการส่งเสริมการลงทุน หรือ BOI ได้ดำเนินการปรับปรุงนโยบายส่งเสริมการลงทุนให้สอดคล้องกับเทรนด์การเปลี่ยนแปลงที่สำคัญของโลก ตั้งแต่วันที่ 3 ม.ค.66 เป็นต้นไป  มาตรการส่งเสริมการลงทุนชุดใหม่ทั้งหมด 9 มาตรการ จะเริ่มมีผลบังคับและใช้บังคับเป็นเวลา 5 ปี ภายใต้ยุทธศาสตร์การส่งเสริมการลงทุน พ.ศ.2566-2570
โดย นายกรัฐมนตรี มีความมั่นใจว่ามาตรการบีโอไอชุดใหม่ที่ผ่านการอนุมัติของบอร์ดบีโอไอในช่วงปลายปี 2565 ที่ผ่านมานี้ จะสามารถดึงดูดนักลงทุนเป้าหมายศักยภาพสูงเข้าสู่ประเทศไทย เป็นรากฐานและเครื่องมือสำคัญในการปรับโครงสร้างเศรษฐกิจไทยในระยะยาวให้ไปสู่เศรษฐกิจใหม่ที่ขับเคลื่อนด้วยเทคโนโลยี นวัตกรรม และความคิดสร้างสรรค์ควบคู่กับการดูแลสิ่งแวดล้อม
ทั้งนี้ ในการกำหนดมาตรการชุดใหม่บีโอไอและหน่วยงานที่เกี่ยวข้องได้พิจารณาถึงเทรนด์หลักของโลกที่ส่งผลต่อการตัดสินใจของนักลงทุน  ทั้งนี้มาตรการส่งเสริมการลงทุนชุดใหม่ 9 มาตรการ ที่ประกอบด้วยสิทธิประโยชน์ทั้งที่เป็นภาษีและไม่ใช่ภาษี ประกอบด้วย
1.มาตรการส่งเสริมการลงทุนอุตสาหกรรมที่มีความสำคัญต่อการพัฒนาประเทศ 10 หมวด จากเดิม 7 หมวด ซึ่งมีการเพิ่มอุตสาหกรรมใหม่ เช่น กิจการเกี่ยวกับยานยนต์ไฟฟ้า พลังงานประเภทใหม่ ๆ เช่น ไฮไดรเจน กิจการอาหารแห่งอนาคต และกิจการเกี่ยวกับอุตสาหกรรมอวกาศ
2.มาตรการเสริมสร้างขีดความสามารถในการแข่งขัน ที่มีการกำหนดสิทธิประโยชน์เพิ่มเติม
3.มาตรการรักษาและขยายฐานการผลิตเดิม
4.มาตรการส่งเสริมการย้ายฐานธุรกิจแบบครบวงจร
5.มาตรการกระตุ้นการลงทุนในระยะฟื้นฟูเศรษฐกิจ
6.มาตรการยกระดับอุตสาหกรรม
7.มาตรการส่งเสริมการลงทุน SMEs
8.มาตรการส่งเสริมการลงทุนในพื้นที่เป้าหมาย โดยเพิ่มพื้นที่ระเบียงเศรษฐกิจ 4 ภาค ได้แก่ ภาคเหนือ ภาคตะวันออกเฉียงเหนือ ภาคกลางและตะวันตก ภาคตะวันออก